ફિલ્મને બચાવનારો એક ભાગ હોય તો સંગીત છે. ‘જો તેરે સંગ...’, ‘ચાહત...’ અને ‘ગુનાહ...’ ધીમે-ધીમે પોતાનું સ્થાન મેળવી રહ્યાં છે. ફિલ્મને જોવાલાયક બનાવી શકે એમાં બીજું કારણ હોય તો ઍક્ટિંગ છે. કુણાલ ખેમુ તેના વિકાસ સાથે બૉલીવુડમાં પણ ડેવલપ થઈ રહ્યો છે એનું સારું ઉદાહરણ છે. આ ફિલ્મમાં તેની પાસેથી શું આશા રાખવામાં આવી છે એ તેને ખબર છે. નબળી ક્લાઇમૅક્સ હોવા છતાં એ દરમ્યાન તેની ઍક્ટિંગ તાળીઓને હકદાર છે. અમિ્રતા પુરીએ ‘આઈશા’માં પોતાના રોલથી પ્રભાવિત કર્યા તો હતા જ અને આ ફિલ્મમાં તે યોગ્ય કન્ટ્રોલ સાથેનાં એક્સપ્રેશન્સ વડે પોતાના રોલને ન્યાય આપે છે.